b'\n_START_ARTICLE_\nLuhtasuoputki\n_START_SECTION_\nUlkon\xc3\xa4k\xc3\xb6\n_START_PARAGRAPH_\nLuhtasuoputken varsi on karvaton, ontto ja s\xc3\xa4rmik\xc3\xa4s. Lehdet ovat kolmiomaiset, useaan kertaan parilehdykk\xc3\xa4iset ja yksitt\xc3\xa4iset lehdyk\xc3\xa4t ovat liuskaisia. Kukat ovat tiheiss\xc3\xa4 sarjoissa, teri\xc3\xb6t ovat pienet ja valkoiset, joskus punertavat. Hedelm\xc3\xa4 on uurteinen, litte\xc3\xa4n soikea, reunoista siipipalteinen ja 4\xe2\x80\x935 millimetri\xc3\xa4 pitk\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLuhtasuoputki kasvaa monenlaisilla m\xc3\xa4rill\xc3\xa4 ja kosteilla paikoilla, muun muassa rannoilla, rantaniityill\xc3\xa4, ojissa ja my\xc3\xb6s m\xc3\xa4riss\xc3\xa4 korvissa, miss\xc3\xa4 se ilment\xc3\xa4\xc3\xa4 ravinteisuutta. Etel\xc3\xa4mp\xc3\xa4n\xc3\xa4 se kasvaa yleisemmin ravinteisilla soilla. Laji on Suomessa yleinen ja paikoin jopa hyvin yleinen Rovaniemen korkeudelle saakka._NEWLINE_Luhtasuoputki on ritariperhosen toukkien ravintokasvi.'